Skijaško trčanje na Zimskim olimpijskim igrama 2014 – 15 km skiatlon (žene)
Takmičenje u skiatlonu na 15 km za žene (7,5 km klasično + 7,5 km slobodno) na ZOI 2014. održano je 8. februara u 14 sati po lokalnom vremenu u olimpijskom kompleksu za biatlon i skijaško trčanje "Laura". Titulu je branila i u tome uspjela Norvežanka Marit Bjørgen. Srebrna iz Vancouvera, Šveđanka Anna Haag, nije nastupila, a braniteljica bronzane medalje, Poljakinja Justyna Kowalczyk, završila je na 6. mjestu. Do srebrne medalje došla je druga Šveđanka, Charlotte Kalla, a bronzanu je osvojila Heidi Weng iz Norveške. Tokom prve polovine utrke, kada se skijalo klasičnim stilom, skijašice su se držale u velikoj grupi, ali kad se prešlo na slobodni stil, na čelu se izdvojilo se 5 takmičarki: Bjørgen, Kalla, Weng, Therese Johaug i Aino-Kaisa Saarinen. Nedugo prije finiša Kalla je pobjegla, ali ju je Bjørgen uspjela uloviti i prestići na ulazu u ciljnu ravninu.